  Майя Бывальцева 21-тӥ шуркынмонэ Удмуртиысь Калыкъёслэн эшъяськон юртазы «Лица России. XXI век» книга-альбомен тодматозы. Со сярысь ужъюртлэн пресс-службаез ивортэ. Книга-альбоме ас йӧслыксэс но оглом кунэз азинтон понна тыршись пӧртэм выжыысь егитъёслэн туспуктэмъёссы но соос сярысь ивортонъёс пыртэмын. Удмуртиын улӥсьёс пӧлысь книгае шедизы кылбурчи но крезьгурась Богдан Анфиногенов но бесерман крезьёсты быдэстӥсь Мария Корепанова. Бичетэн тодматонэ ӵектосэз радъясьёс но экспертъёс, Удмуртиысь Йӧскалык политикая министерствоысь но лулчеберетъя йӧскалык огазеяськонъёслэн ыстэм муртъёссы пыриськозы. ВАТСАН «Лица России. XXI век» ӵектосэз «Федеральная Еврейская Национально-Культурная Автономия» мер огазеяськон Азьмуртлэн грантъёсъя фондэз юрттэмен быдэстӥз. 2015-тӥ арын огазеяськон «Лица России» книга-альбом поттӥз ни. Солэн геройёсыз, 37 адями, пушказы кык лулчеберетэз утьыны быгатӥзы, «чеченец, бигер, украинец, литовец, азербайджанец, ӟуч яке чиган кыльы но со дыре ик россиянин луыны амалъёс шедьтӥзы». Тегъёс: Мерлык Ижкар егитъёс Удмуртия Россия йӧслыкъёс йӧскалыкполитика  